Kitty Pryde

Kitty Pryde je postava z komiksu X-Men a vlastných minisérií komiksov, ktoré vydalo vydavateľstvo Marvel. Prvýkrát sa objavila v komikse "Uncanny X-Men". Jej autorom je John Byrne. 
Biografia podľa komiksu.
Katherine Anne "Kitty" Pryde sa narodila v Deerfielde. Je židovského pôvodu. V trinástich rokoch začala mať neobvyklé bolesti hlavy, ktoré boli vedľajším príznakom aktivácie jej mutácie. Krátko nato ju oslovili Charles Xavier zo skupiny X-Men, a Emma Frost, ktorá zastupovala Hellfire Club. Kitty sa počas tejto návštevy spriatelila so Storm. Počas tohto stretnutia boli prepadnutí bojovníkmi Hellfire Clubu a samotnou Emmou Frost. Kitty Pryde sa podarilo ujsť pomocou novospoznanej schopnosti "fázovania" a privolať na pomoc zvyšok tímu X-men.
&lt;br&gt;Kitty sa po tejto udalosti stala najmladšou členkou tímu a prijala meno Sprite. Krátko nato sa stala médiom pre svoju staršiu osobnosť, ktorá cestovala v čase, aby zabránila atentátu na senátora Kellyho. Jeho smrť by spôsobila vyhladenie populácie mutantov. Po úspechu akcie sa jej osobnosť opäť vrátila do normálu.
Výnimočnú úlohu zohrala v reformácii mutanta Magneta. Počas jedného z pokusov o zničenie nemutantskej populácie sa Magneto pokúsil zničiť celú skupinu X-men. Keď po jeho útoku Kitty upadla do bezvedomia, uvedomil si, že takmer zabil dieťa a rozhodol sa skončiť so životom teroristu.
Kitty sa pri jednej z akcií stretáva s mimozemským "drakom", ktorý sa volá Lockheed, a ktorý sa stane jej verným priateľom a spojencom.
Počas prvého obdobia členstva v X-Men Kitty vystriedala niekoľko bizarných kostýmov a mien (Ariel, Sprite). Stala sa veľmi dobrou priateľkou Storm, jej lektorom sa stal Wolverine, s ktorým si takisto vytvorila zvláštne priateľstvo. Romantický vzťah sa rozvinul medzi ňou a Colosusom, ktorý však mal krátke trvanie. Počas návštevy v Japonsku sa stala nástrojom pomsty démonickej bytosti Ogun, ktorý zneužil jej blízky vzťah s Wolverinom a pozmenil jej osobnosť. Počas tohto obdobia získala výnimočné bojové schopnosti. Po porážke Oguna jej tieto schopnosti zostávajú a neskôr sa ešte zlepšia. Počas tohto stretnutia si zmenila meno na Shadowcat. 
Keď Magneto vystriedal Xaviera vo vedení školy, zachránil Kitty pred skupinou nepriateľských mutantov a rozhodol sa vyriešiť problém nenásilným spôsobom. To prekvapilo aj niektorých členov X-men, ich vzťahy sa zlepšili a zistili, že vzhľadom na svoj spoločný židovský pôvod majú toho veľa spoločného. 
Počas masakry mutantov v podzemí je Kitty zasiahnutá mutantom menom Harpoon a iba pomocou spojených síl členov X-men a Fantastic Four sa ju podarí zachrániť.. Počas rekonvalescencie na ostrove Muir sa dozvedá o zmiznutí mutantov a spolu s inými superhrdinami zakladá britský tím Excalibur.. Tu spoznáva aj tajného agenta Petera Wisdoma, s ktorým prežíva vášnivý vzťah.
&lt;br&gt;Počas členstva v skupine Excalibur je Kitty ponúknutá stáž v protiteroristickej organizácii S.H.I.E.L.D. V tomto období do jej života vstupuje jej spolupracovník Rigby Fallon a nakoniec ukončí svoj vzťah s Peterom Wisdomom.
Po rozpade tímu Excalibur sa Kitty vracia do USA, kde sa stáva súčasťou tímu X-men. Presúva sa do Chicaga a dokonca uvažuje o kariére v politike.
Neskôr sa vracia do Xavierovej školy, kde má pracovať ako učiteľka informatiky a poradkyňa pre študentov. Pre jej pasívne schopnosti a neustálu ostražitosť voči Emme Frost je ideálnym kandidátom pre prezentovanie superhrdinského tímu. Počas vyšetrovania lieku na mutáciu sa opäť stretáva Colossusom a obnovia svoj vzťah. Potom, ako sa obyvatelia planéty Breakworld pokúsia zničiť Zem špeciálnou medziplanetárnou strelou, Kitty "sfázuje" strelu a zachráni ľudstvo.. V strele ale zostáva uväznená, až kým ju nevyslobodí Magneto.. Počas dlhodobého pobytu v strele sa nedokáže vrátiť späť do pevného stavu a potrebuje špeciálny odev pre zachovanie životných funkcií. Po návrate na planétu Breakworld je znovuoživená a jej schopnosti sa vracajú do normálu.
Osobnosť.
Kitty Pryde je osobnostne výnimočná, a už v prvom období stáva skutočným srdcom tímu. Má hravú povahu, ale v kritických momentoch prichádza s príkladným sebaobetovaním a často prekoná aj silnejšie postavy. Jej priateľstvá sú pevné, je optimistická aj napriek neradostnej situácii. Prichádza často s neobvyklými riešeniami. Okrem toho má niekoľko populárnych záľub, ako je elektronika, informatika, Sci-fi a Fantasy, čo jej postavu robí pre mnohých čitateľov veľmi príťažlivou. 
Schopnosti.
Základnou schopnosťou je "fázovanie" – pasívna schopnosť, ktorá jej, predmetom a osobám, ktorých sa dotýka, umožňuje prechádzať cez pevnú hmotu. Prechod cez extrémne husté materiály je pre ňu veľmi bolestivý. Elektronické zariadenia, ktoré sú týmto dotknuté skratujú. Túto schopnosť môže využiť aj na prechod nervovou sústavou človeka, pričom dotyčný upadne do bezvedomia. Schopnosť fázovať môže byť aj smrtiaca, ak obeť sfázuje a potom stabilizuje jej molekuly v pevnom materiále. Ďalšou jej schopnosťou je levitácia, kedy využíva svoju schopnosť "fázovania" na chodenie vo vzduchu. V prípade nebezpečenstva sa inštinktívne stáva nezraniteľnou voči bežným zbraniam. Rovnako počas "fázovania" je odolnejšia proti psychickým útokom. Naopak je zraniteľná magickými a energetickými útokmi. Kitty je zbehlá v rôznych bojových umeniach, pričom jej inštruktorom bol Wolverine. Medzi jej výhody patrí aj geniálny intelekt a schopnosť práce s elektronikou. V prvom období členstva v skupine X-men sa venovala baletu pod vedením Stevie Hunterovej.
Zaujímavosti.
Kitty Pryde sa umiestnila na 47 mieste v Top 100 komiksových postavách internetovej stránky IGN.
Postava je založená na skutočnej osobnosti. Pryde bola spolužiačkou Johna Byrnea na vysokej škole.
Autori Brian Bendis a Josh Whedon sa priznali, že ich táto postava v mladosti priťahovala. 
Postava bola inšpiráciou pre vytvorenie postáv Buffy a Veronica Marsová.
Literárna analýza.
Postava Kitty Pryde v sebe spája niekoľko dôležitých charakteristík. Je doznením charakteristiky zázračného dieťaťa, ktoré bolo populárne hlavne v 70-tych rokoch. Jej schopnosť byť neviditeľnou sa často spája s túžbou mladých ľudí počas puberty byť neviditeľným.
Alternatívne verzie.
Ultimate X-Men.
Kitty Pryde sa stáva členkou Ultimate X-men za podobných okolností ako v klasickej rade. Od profesora Xaviera dostáva povolenie byť v škole pod podmienkou, že sa nebude zúčastňovať na misiách. Napriek tomu sa Kitty dostane do akcie s Wolverinom. Krátky čas udržuje vzťah s Icemanom, ale neskôr sa stáva priateľkou Spider-mana . Po udalostiach Ultimáta bojuje proti zločinu ako Shroud.
The Age of Apocalypse.
V tomto alternatívnom vesmíre sú rodičia Kitty Pryde zabití v Chicagu a Kitty je prinútená slúžiť Apocalypse. Oslobodí ju Colossus a Kitty sa stáva výbornou bojovníčkou, ktorá má podobné pazúry ako Wolverine. 
X-Men, The End.
je pozitívnym záverom života Kitty Pryde. Po kandidatúre na starostu Chicaga sa rozhodne pokračovať vo svojej politickej kariére a stáva sa prezidentkou USA.